Trinidad dan Tobago

Republik Trinidad dan Tobago merupakan sebuah negara kepulauan di selatan Laut Caribbean, timur laut benua Amerika Selatan dan negara Venezuela, selatan Grenada. Negara ini juga berkongsi persisir pantai dengan Barbados dan Guyana. Negara ini seluas 5,128 km persegi dan terbahagi kepada dua pulau utama dan 21 pulau kecil-kecil. Trinidad ialah pulau yang terbesar dan mempunyai ramai penduduk sementara Tobago pula merupakan pulau yang lebih kecil. Negara ini terletak dalam lingkaran taufan kerana selalu mengalami ribut taufan.

Kawasan negara ini asalnya merupakan petempatan peribumi Amerindian sejak 7000 tahun lalu. Trinidad dan Tobago pernah dijajah oleh golongan Arawakan dan Cariban semasa Eropah sampai di sini pada 1498. Sejarah perhambaan dan pelayaran di sini berkait dengan campuran orang Afrika, India, Eropah dan orang China.  Semua kaum ini membentuk pelbagai budaya lalu menghasilkan corak masyarakat majmuk di negara tersebut. Trinidad dan Tobago mendapat kemerdekaan daripada United Kingdom pada 1962 dan menjadi republik pada 1976.

Geografi 

Trinidad dan Tobago terletak di antara latitud 10° 2' dan 11° 12' U dan 60° 30' dan 61° 56' B, dengan Laut Caribbean di utara, Lautan Atlantik di timur dan selatan, dan Teluk Paria di barat. Negara ini terletak di timur laut wilayah Caribbean, dengan pulau Trinidad berada hanya 11 kilometer dari pesisir pantai Venezuela di tanah Amerika Selatan di seberang Selat Columbus. Pulau-pulau itu merupakan lanjutan fisiografi Amerika Selatan. Dengan keluasan 5,128 km2 (1,980 batu persegi), negara ini terdiri dari dua buah pulau utama, Trinidad dan Tobago yang dipisahkan oleh selat selebas 32 km (20 batu) bersama-sama sejumlah pulau kecil, termasuk Chacachacare, Monos, Huevos, Gaspar Grande (atau Gasparee), Little Tobago, dan Pulau Saint Giles. Secara umumnya, Trinidad dan Tobago beriklim tropika.

Demografi 

Komposisi etnik Trinidad dan Tobago mencerminkan sejarah penjajahan dan imigrasi. Meskipun penduduk terawal ialah keturunan Amerindian, dua kumpulan dominan negara ini pada kini ialah kumpulan keturunan Asia Selatan dan Afrika. Warga Indo-Trinidad dan Tobago membentuk kumpulan etnik terbesar di negara ini (kira-kira 35.4%); mereka secara umumnya merupakan keturunan pekerja dari Asia Selatan (kebanyakannya dari India) yang dibawa untuk menggantikan hamba Afrika yang dimerdekakan setelah enggan terus bekerja ladang gula. Melalui pemeliharaan budaya, banyak penduduk keturunan India terus mengekalkan tradisi dari tanah air asal mereka. Warga Indo-Trinidad tinggal terutamanya di Trinidad; pada banci 2011 hanya 2.5% penduduk Tobago berketurunan India.

Lihat juga 
 Laut Caribbean

Rujukan

Pautan luar 

 Kerajaan Trinidad dan Tobago

Negara dan wilayah berbahasa Inggeris
Republik
Demokrasi liberal
Bekas jajahan Sepanyol
Bekas jajahan British